**Мақсаты:**

**1**. Тәуелсіз еліміздің 22 жылдық шежіресімен таныстыру, оқушының бойына ұлттық рухты, патриоттық сезімді ұялату, туып өскен жерін, елін, Отанын перзенттік сезіммен шексіз сүйе білуге бағдар беру. Оқушылардың өз мемлекетінің аумағы мен шекарасын білуді үйрету.

**2.** Отан алдындағы борышын мақтанышпен жеткізіп, сезіне білу, қасиетті тілімізді қолдайтын ұлтжанды ұрпақ тәрбиелеу.

**3.** Жеке тұлғаның дүниетанымдылығының, ізденімпаздылығының, шығарма- шылық қабілетінің дамуына ықпал ету.

**Тәрбие сағатының барысы:**

**I Кіріспе бөлім.**

**1**. Гимнді орындау.

**2**. Ақпараттық шолу.

**- Балалар, осы біз 16-желтоқсан күні қандай мерекені атап өтеміз?**

**- Биыл тәуелсіздік алғанымызға неше жыл болды? (Қай жылы тәуелсіздік алғанымызды естеріне түсіру)**

**II Негізгі бөлім.**

**1.** Ой қозғау.

Тәуелсіз ел деп қандай елді айтады? (Оқушылардың жауаптарын тыңдау)

- «Тәуелсіз ел ешкімге, ешқандай елге тәуелді, бағынышты болмайды. Өз жері, шекарасы, әскері, мемлекеттік рәміздері, ұлттық ақшасы, мемлекеттік тілі, өз Ата Заңы бар ел».

**Мұғалім:** - Осы тәуелсіздігімізге қалай жеттік? 1986-жылғы желтоқсан оқиғасы жайлы не білеміз? Өткен тарихқа шолу жасайық.

2. Мағынаны тану.

16-желтоқсан

Тәуелсіздік алған күн

Ерекше боп мәңгілік

Ел жадында қалған күн.

Жасай берсін ұлы күн

Үміті боп елінің

Ақ күні боп баланың

Шаттығы боп шалдардың

16-желтоқсан

Елдің ұлы мейрамы

Жаңа шыққан көктемдей

Жаз күніндей жайдары

Арымыздай тап-таза

Жанымыздай шуақты

Көтерілді биікке

Қазақстан байрағы.

16-желтоқсан

Ел мерейі тасыған

Қазақ деген қалың жұрт

Бәрін кешті басынан

Естісін ел үніңді

Дүние түгел естісін

Тәуелсіздік туыңды

Биік көтер, жас ұлан!

Тәуелсіздік – тәңірдің біздің ұрпаққа берген үлкен бақыты, халқымыздың мәңгілік құндылығы. Біз бүгінге дейін барлық жетістіктерімізге Тәуелсіздіктің арқасында қол жеткіздік. Жиырма жыл ішінде елдің әл-ауқатын көтеріп, төл мәдениетіміз бен мемлекеттік тілді жаңғырту ісінде қыруар жұмыстар жасадық. Елімізде білім, ғылым, денсаулық, спорт салалары айрықша даму үстінде. Тәуелсіздік – біздің ең басты игілігіміз, баға жетпес құндылығымыз. Жас мемлекет тарихындағы жаңа дәуір осы Тәуелсіздіктен бастау алады. Сондықтан Тәуелсіздік ерекше маңызға ие.

Жиырма жыл жаңа билік орнағалы,

Жоспарды іске асырдық сан-салалы.

Дамыған Қазақстан үлгілерін,

Бүгінде шетелдер де қолданады,- деп сөз кезегін оқушыларға беремін.

Слайд.

«менің елім»

III Қорытынды бөлім.

Ойтолғаныс.

Мұғалімнің сөзі: Балалар, міне біз қазір кеудемізді бақыт сезімі билеп, «Бұл менің елім, менің жерім, тәуелсіз Қазақстаным» -деп жар салып, мақтанышпен айта аламыз. Қазақ халқында Атамекенді ардақтау, ананың ақ сүтінен, әкенің ақыл-өсиетінен тараған. Өз елінің Тәуелсіздігі үшін жанын да, арын да аямайтын ержүрек жастар, Сіздер деп білемін! Сондықтан, тәуелсіз еліміздің болашақ ұрпақтары қандай болу керек?

(Оқушылар ойларын айтады)

1) Білімді болу керек, ол үшін сабақты жақсы оқу керек, жалқау болмау керек...

2) Денсаулығы мықты болу керек, ол үшін спортпен айналысу керек, дәрумендер жеу керек, тазалық сақтау керек...

3) Отанын сүю керек, ол үшін өз тіліңде дұрыс сөйле, рәміздерді қастерле, салт-дәстүріңді сыйла, ата-анаңды ренжітпе, халқыңа адал қызмет қыл...

4) 5) 6) ... т.с.с.

Сынып сағаты

**Тақырыбы:**«Туған жер- алтын бесігім ».